CELEX: 32011B0150
Language: sk
Date: 2011-02-03 00:00:00
Title: 2011/150/EÚ: Rozhodnutie Európskeho parlamentu z  3. februára 2011 o účtovnej závierke Európskej policajnej akadémie za rozpočtový rok 2008

9.3.2011   
            
            
               SK
            
            
               Úradný vestník Európskej únie
            
            
               L 62/31
            
         ROZHODNUTIE EURÓPSKEHO PARLAMENTU
   z 3. februára 2011
   o účtovnej závierke Európskej policajnej akadémie za rozpočtový rok 2008
   (2011/150/EÚ)
   EURÓPSKY PARLAMENT,
   so zreteľom na účtovnú závierku Európskej policajnej akadémie za rozpočtový rok 2008 v súlade s informáciami uvedenými v záverečných finančných výkazoch akadémie za rok 2009 z 5. júla 2010,
   so zreteľom na správu Dvora audítorov o overení ročnej účtovnej závierky Európskej policajnej akadémie za rozpočtový rok 2008 spolu s odpoveďami akadémie (1),
   so zreteľom na odporúčanie Rady zo 16. februára 2010 (5827/2010 – C7-0061/2010),
   so zreteľom na svoje rozhodnutie z 5. mája 2010 (2), ktorým odložil udelenie absolutória za rozpočtový rok 2008, a na odpovede riaditeľa Európskej policajnej akadémie,
   so zreteľom na svoje rozhodnutie zo 7. októbra 2010 (3), ktorým neudeľuje riaditeľovi Európskej policajnej akadémie absolutórium za rozpočtový rok 2008,
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 185,
   so zreteľom na rozhodnutie Rady 2005/681/SVV z 20. septembra 2005 o zriadení Európskej policajnej akadémie (EPA) (5), a najmä na jeho článok 16,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6), a najmä na jeho článok 94,
   so zreteľom na článok 77 a prílohu VI k rokovaciemu poriadku, a najmä na článok 5 ods. 2 písm. b) prvý pododsek uvedenej prílohy,
   
               1.
            
            
               uzatvára účtovnú závierku Európskej policajnej akadémie za rozpočtový rok 2008;
            
         
               2.
            
            
               poveruje svojho predsedu, aby postúpil toto rozhodnutie riaditeľovi Európskej policajnej akadémie, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).
            
         
      
         
            Predseda
         
         Jerzy BUZEK
      
      
         
            Generálny tajomník
         
         Klaus WELLE
      
   
   
      (1)  Ú. v. EÚ C 304, 15.12.2009, s. 124.
   
      (2)  Ú. v. EÚ L 252, 25.9.2010, s. 232.
   
      (3)  Ú. v. EÚ L 320, 7.12.2010, s. 11.
   
      (4)  Ú. v. ES L 248, 16.9.2002, s. 1.
   
      (5)  Ú. v. EÚ L 256, 1.10.2005, s. 63.
   
      (6)  Ú. v. ES L 357, 31.12.2002, s. 72.